ฆาตกรรมหรรษา ใครฆ่าคุณปู่

***ฆาตกรรมหรรษา ใครฆ่าคุณปู่*** () เป็นภาพยนตร์อเมริกันแนวลึกลับฉายเมื่อ ค.ศ. 2019 เขียนบทและกำกับโดย ไรอัน จอห์นสัน ภาพยนตร์ประกอบด้วยนักแสดงนำจำนวนสิบเอ็ดคน นำโดย แดเนียล เครก เป็น เบนัวต์ บลองก์ นักสืบเอกชนชื่อดังที่ถูกเรียกตัวเพื่อสืบสวนคดีการเสียชีวิตของนักเขียนขายดี (คริสโตเฟอร์ พลัมเมอร์) ตำรวจคิดว่าการเสียชีวิตของเขาเป็นการฆ่าตัวตาย แต่บลองก์สงสัยว่าอาจมีเหตุไม่ชอบมาพากล จึงสืบสวนเพื่อหาสาเหตุการเสียชีวิตที่แท้จริง จอห์นสันอำนวยการสร้างภาพยนตร์ร่วมกับ แรม เบิร์กแมน ผู้ร่วมงานกับเขามายาวนาน ทุนสร้างภาพยนตร์มาจากเอ็มอาร์ซี และเงินอุดหนุนภาษีจากรัฐบาลของรัฐแมสซาชูเซตส์

จอห์นสันเริ่มคิดแนวคิดของภาพยนตร์ *ฆาตกรรมหรรษา ใครฆ่าคุณปู่* ช่วงกลางทศวรรษ 2000 โดยต้องการสร้างผลงานที่ชวนให้นึกถึงภาพยนตร์แนวสืบสวนสอบสวนในยุคกลางศตวรรษที่ 20 ผู้กำกับได้รับอิทธิพลจากความสนใจของเขาในภาพยนตร์ที่ดัดแปลงมาจากเรื่องราวของอกาธา คริสตี การพัฒนาของ *ฆาตกรรมหรรษา ใครฆ่าคุณปู่* ดำเนินต่อหลังจอห์นสันถ่ายทำภาพยนตร์เรื่อง *[[สตาร์ วอร์ส: ปัจฉิมบทแห่งเจได]]* (2017) เสร็จ เขาเขียนบทภาพยนตร์เสร็จภายในหกถึงเจ็ดเดือน การถ่ายทำ *ฆาตกรรมหรรษา ใครฆ่าคุณปู่* เริ่มต้นในเดือนตุลาคม ค.ศ. 2018 ด้วยทุนสร้าง 40 ล้านดอลลาร์สหรัฐ และสิ้นสุดการถ่ายทำในเดือนธันวาคม การถ่ายทำนอกสถานที่เกิดขึ้นในเขตชานเมืองของบอสตัน นาทาน จอห์นสัน เป็นผู้แต่งดนตรีคลาสสิกของภาพยนตร์ ซึ่งได้รับแรงบันดาลใจจากดนตรีประกอบภาพยนตร์ซิมโฟนีที่เขาและไรอันชื่นชอบ *ฆาตกรรมหรรษา ใครฆ่าคุณปู่* ได้รับการตีความว่าเป็นงานที่สำรวจประเด็นเรื่องการต่อสู้ระหว่างชนชั้น ความเหลื่อมล้ำทางความมั่งคั่ง การอพยพ และเชื้อชาติในสังคมอเมริกันร่วมสมัย

*ฆาตกรรมหรรษา ใครฆ่าคุณปู่* ฉายรอบปฐมทัศน์ที่เทศกาลภาพยนตร์นานาชาติโทรอนโต ครั้งที่ 44 เมื่อวันที่ 7 กันยายน ค.ศ. 2019 ภาพยนตร์จัดจำหน่ายโดย ไลออนเกต สำหรับฉายในโรงภาพยนตร์สหรัฐเมื่อวันที่ 27 พฤศจิกายน และฉายในไทยเมื่อวันที่ 10 ธันวาคม ภาพยนตร์ประสบความสำเร็จทั้งในด้านคำวิจารณ์และรายได้ โดยทำเงิน 312&nbsp;ล้านดอลลาร์สหรัฐ คณะกรรมการตรวจสอบแห่งชาติ และสถาบันภาพยนตร์อเมริกัน เลือกให้เป็นหนึ่งในภาพยนตร์ยอดเยี่ยมแห่งปี *ฆาตกรรมหรรษา ใครฆ่าคุณปู่* ได้รับคำวิจารณ์ในเชิงบวกอย่างมากจากนักวิจารณ์ โดยชื่นชมเนื้อเรื่องและนักแสดง แต่ก็มีบางช่วงที่วิจารณ์บทและการแสดงบ้าง ภาพยนตร์ได้รับการเสนอชื่อเข้าชิงรางวัลหลายรายการ รวมถึงรางวัลลูกโลกทองคำ, รางวัลแบฟตา และรางวัลออสการ์ในสาขาบทภาพยนตร์ดั้งเดิมยอดเยี่ยม *ฆาตกรรมหรรษา ใครฆ่าคุณปู่* เป็นภาพยนตร์เรื่องแรกในภาพยนตร์ชุด ''ฆาตกรรมหรรษา'' ซึ่งตามมาด้วย *[[ฆาตกรรมหรรษา ใครฆ่าเพื่อน|ใครฆ่าเพื่อน]]* (2022) และ *[[ฆาตกรรมหรรษา ใครฆ่าคนบาป|ใครฆ่าคนบาป]]* (2025)

## เรื่องย่อ
เรื่องราวเหตุการฆาตกรรมปริศนาที่เกิดขึ้นกับ ฮาร์ลาน ธรอมบีย์ หัวหน้าตระกูล ธอร์มบีย์ ผู้เป็นนักเขียนนิยายสืบสวนสอบสวนชื่อดัง ที่มียอดขายหนังสือได้กว่า 80 ล้านเล่มทั่วโลกทำให้ฮาร์ลานกลายเป็นเศรษฐีและร่ำรวยจากยอดขายหนังสือ โดยเหตุการฆาตกรรมนี้ เกิดขึ้นในงานวันเกิดของอายุครบ 85 ปี ของ ฮาร์ลาน ซึ่งมีคนมาพบศพของเขาในตอนเช้าวันถัดมา เขาถูกมีดแทงที่คอ หลังจากนั้นตำรวจก็เข้ามาสืบสวนทำคดีนี้ต่อ แต่ยังไม่พบหลักฐานหรือแรงจูงใจที่ดีพอจะมาระบุตัวคนร้ายได้ หลังจากสืบสวนไปได้ไม่นาน อยู่มาวันหนึ่งก็มีการเรียกรวมตัวคนในครอบครัวธอร์มบีย์ เพื่อมาให้ปากคำเพิ่มเติม โดยในวันนี้ก็มีนักสืบเอกชนชื่อดังคนหนึ่งปรากฏตัวออกมาร่วมสืบคดีนี้ด้วย ชื่อของเขาคือ เบนัวต์ บลองก์ นักสืบชายรักร่วมเพศเอกชนระดับอัจฉริยะที่แอบหนีสามีออกมาทำงาน เขาทำการไขคดียาก ๆ มาแล้วมากมาย ซึ่งเขาบอกว่ามีคนจ้างวานให้เขามาสืบคดีนี้ แต่เขาไม่เคยเจอกับผู้ว่าจ้างและไม่รู้ว่าคนที่จ้างเขามานั้นคือใคร

## นักแสดง

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์แนวสุขนาฏกรรมมืดที่ออกฉายในปี พ.ศ. 2562
หมวดหมู่:ภาพยนตร์แนวระทึกขวัญที่ออกฉายในปี พ.ศ. 2562
หมวดหมู่:ภาพยนตร์อเมริกันในคริสต์ทศวรรษ 2010
หมวดหมู่:ภาพยนตร์ภาษาอังกฤษในคริสต์ทศวรรษ 2010
หมวดหมู่:ภาพยนตร์แนวลึกลับในคริสต์ทศวรรษ 2010
หมวดหมู่:ภาพยนตร์อเมริกันแนวนักสืบ
หมวดหมู่:ภาพยนตร์อเมริกันแนวสืบสวนฆาตกรรม
หมวดหมู่:ภาพยนตร์อเมริกันที่มีการเล่าเรื่องแบบไม่เป็นเส้นตรง
หมวดหมู่:ภาพยนตร์ภาษาอังกฤษแนวสุขนาฏกรรมมืด
หมวดหมู่:ภาพยนตร์ภาษาอังกฤษแนวลึกลับ
หมวดหมู่:ภาพยนตร์ภาษาอังกฤษแนวระทึกขวัญ
หมวดหมู่:ภาพยนตร์เกี่ยวกับครอบครัวที่ไม่สมบูรณ์
หมวดหมู่:ภาพยนตร์เกี่ยวกับการเข้าเมืองอย่างผิดกฎหมายในสหรัฐ
หมวดหมู่:ภาพยนตร์เกี่ยวกับมรดก
หมวดหมู่:ภาพยนตร์เกี่ยวกับคดีฆาตกรรม
หมวดหมู่:ภาพยนตร์เกี่ยวกับการวางยาพิษ
หมวดหมู่:ภาพยนตร์เกี่ยวกับชนชั้นสูง
หมวดหมู่:ภาพยนตร์เกี่ยวกับนักเขียน
หมวดหมู่:ภาพยนตร์ที่กำกับโดย ไรอัน จอห์นสัน
หมวดหมู่:ภาพยนตร์ที่อำนวยการสร้างโดย แรม เบิร์กแมน
หมวดหมู่:ภาพยนตร์ที่อำนวยการสร้างโดย ไรอัน จอห์นสัน
หมวดหมู่:ภาพยนตร์ที่แต่งดนตรีประกอบโดย นาทาน จอห์นสัน (นักดนตรี)
หมวดหมู่:ภาพยนตร์ที่ดำเนินเรื่องใน ค.ศ. 2018
หมวดหมู่:ภาพยนตร์ที่ดำเนินเรื่องในบ้านชนบท
หมวดหมู่:ภาพยนตร์ที่ดำเนินเรื่องในรัฐแมสซาชูเซตส์
หมวดหมู่:ภาพยนตร์ที่ถ่ายทำในบอสตัน
หมวดหมู่:ภาพยนตร์ที่มีบทภาพยนตร์โดย ไรอัน จอห์นสัน
หมวดหมู่:ฆาตกรรมหรรษา (ภาพยนตร์ชุด)
หมวดหมู่:ภาพยนตร์โดยไลออนเกตเอ็นเตอร์เทนเมนต์
หมวดหมู่:ภาพยนตร์โดยเอ็มอาร์ซี (บริษัท)
หมวดหมู่:ภาพยนตร์แนวโพสต์โมเดิร์น
หมวดหมู่:ภาพยนตร์ที่ชนะรางวัลแซตทะไลต์
หมวดหมู่:ภาพยนตร์ที่ชนะรางวัลแซทเทิร์น
หมวดหมู่:ภาพยนตร์โดยที-สตรีตโปรดักชันส์